<classify> MAHAKAMA ya Rufaa nchini inatarajiwa kuanza kikao cha wiki tatu ambapo itasikiliza jumla ya madai manane.Akizungumza na waandishi wa habari jana Naibu Mrajisi wa Mahakama Kuu ya Tanzania, Amir Khamis alisema mashauri hayo yatasikilizwa na majaji watatu wa Mahakama ya Rufaa wakiongozwa na Jaji Augustine Mwarija, pamoja na Jaji Gerald Ndika na Rehema Kerefu.Akifafanua zaidi alisema mashauri mengine ambayo yatasikilizwa ni madai ya malalamiko mbalimbali kutoka kwa wahusika pamoja na masuala ya jinai ambayo yapo matatu. Alifahamisha mashauri ya maombi ya madai yapo mengi ambapo awali yalisikilizwa katika Mahakama Kuu na wahusika wenyewe baada ya kutoridhishwa na hukumu waliamua kukata rufaa Mahakama ya Rufaa.Mahakama ya rufaa nchini inaanza kikao chake leo jana kwa ajili ya kusikiliza mashauri 29 yaliyowasilishwa na wananchi mbalimbali yakiwemo ya madai pamoja na jinai,alisema.Kikao hicho kitaanza kwa sherehe za kukagua gwaride la heshima kutoka Jeshi la Polisi na mgeni rasmi anatarajiwa kuwa Jaji Mkuu wa Zanzibar, Omar Othman Makungu.  <topic>: KITAIFA 